als_Latn dik_Latn sag_Latn
Real Madrid, për të 12-tën herë kampion i Evropës (VIDEO)
Real Madrid ka fituar Ligën e Kampionëve për herë të 12-të në histori.
Kampioni i Spanjës, Real Madrid, ka arritur të mbrojë titullin e kampionit të Evropës, duke e mposhtur Juventusin në finale, për ta fituar Ligën e Kampionëve për vitin e dytë rresht, shkruan Gazeta Blic
Në finalen e luajtur në “Millennium Stadium” në Cardiff, Reali mposhti Juventusin me rezultatin e thellë 4:1, me golat e shënuar nga Ronaldo (2), Casemiro dhe Asensio.
Madrilenët kaluan të parët në eprësi në minutën e 20, me golin e Cristiano Ronaldo, para se Mario Mandzukic të barazonte në 1:1 rezultatin, në minutën e 27-të të takimit.
Reali ktheu epërsinë në minutën e 61-të me golin spektakolar të Casemiro, para se Ronaldo të realizonte golin e dytë të tij, pas vetëm tre minutave.
Për rezultatin përfundimtar 4:1 shënoi sulmuesi Marco Asensio, në minutat shtesë të takimit.
Real Madrid kështu futet në histori të futbollit, duke u bërë klubi i parë që arrin të mbrojë trofeun e Ligës së Kampionëve, çfarë nuk e kishte arritur asnjë klub që kur kjo garë mori emrin Liga e Kampionëve në vitin 1992.
‘Los Blancos’ kanë “pushtuar” Evropën vitet e fundit, duke fituar kështu titullin e tretë në katër sezone. /Gazeta Blic/
als_Latn als_Latn als_Latn als_Latn als_Latn als_Latn als_Latn als_Latn als_Latn